《大歇和尚赞》
宋代·释智朋

担一字板，丧却生涯。
见聩翁顶门有窃，识秘魔手裹无叉。
霹雳震惊，几蛰龙蛇。
信手方圆，了无痕瑕。
回垂天之云翼，念宝林之故家。
扫狐兔陆梁之区，轻重输经界之际。
俾檮阴永蔚，槁面生霞。
若非铁树生花，安能如是耶。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。